§ 1 1. stk.: Navn Felagsins er Tórshavnar Golffelag og heimstaður hansara er Tórshavnar kommuna. 2. stk.: Endamál felagsins er at fáa til vega eina golfbreyt, standa fyri rakstrinum av henni og at skipa fyri tí spæli, sum á henni fer fram, so at limir felagsins kunnu íðka golfítróttina undir teimum bestu møguligu umstøðunum. 3. stk.: Felagið er limur í ÍSF. § 3 1. stk.: Limagjaldið verður ásett av aðalfundinum. Nevndin setir fram uppskot, og limabólkarnir eru hesir: 1. Juniorar (undir 18 ár) 2. Hjúnafelagar 6. Vikudagslimir 7. Limir, sum eru staddir uttanlands 8. Fyritøkur 9. Royndarlimir 10. Passivir limir 2. stk.: Tá aktivir limir verða tiknir upp í felagið, lata teir eitt av aðalfundinum samtykt innskot. 3. stk.: Juniorar lata einki innskot. Ungseniorar lata 1/3 av ásetta innskotinum, og tá teir gerast seniorar 2/3. 4. stk.: Passivir limir, sum áður hava verði aktivir limir, kunnu aftur gerast aktivir limir uttan at lata nytt innskot. 5. stk.: Tað innskot, sum limir hava latið, kann ikki verða kravt aftur um limur fer úr felagnum. 8. stk.: Limaskapur er bindandi fyri eitt ár og útmeldan kann bert fara fram skrivliga til ein 1. oktober. § 4 1. stk.: Aðalfundurin er hægsti myndugleiki felagsins. 2. stk.: Vanligur aðalfundur verður hildin í Tórshavnar kommunu hvørt ár innan mars mánaður er úti. Innkalling skal fara fram við í minsta lagi 14 daga varningi við lýsing í landsdekkandi blaði og við telduposti. 3. stk.: Aðalfundurin velur ein fundarstjóra, sum ikki er nevndarlimur, til at stíla fyri fundinum. 4. stk.: Bert aktivir limir, sum eru myndugir, hava atkvøðurætt. 7. stk.: Verða fleiri uppskot sett fram, enn veljast skulu, verður skrivlig atkvøðugreiðsla at nýta eftir hesum reglum: Atkvøtt verður um allar sessirnar í senn. Hvør limur við atkvøðurætti kann í mesta lagi greiða eina atkvøðu fyri tí tali av kandidatum, sum skal veljast, og bert greiða eina atkvøðu til hvønn kandidatin. Stendur á jøvnum millum fleiri, verður beinanvegin umvæl eftir somu reglum, til eingin ósettur sessur er eftir. § 5 1. stk.: Dagsskrá fyri vanligan aðalfund er hendan: 1. Val av fundarstjóra 2. Frágreiðing um virki felagsins farna árið 3. Uppskot frá nevndini 6. Uppskot frá limunum 7. Val av nevndarlimum og tiltakslimum 8. Val av grannskoðara og tiltaksgrannskoðara 9. Ymiskt 2. stk.: Til tess at eitt uppskot frá limum kann viðgerast á einum vanligum ársaðalfundi, skal tað verða nevndini í hendi í seinasta lagi 15. oktober. Uppskot frá limum skulu verða umrødd í boðunum um aðalfundin. 2. stk.: Allir limir við atkvøðurætti kunnu veljast í nevnd. 3. stk.: Tiltakslimir eru tveir, og er valskeiði teirra eitt ár. Teir taka við um nevndarsessur verður ósettur í skeiðinum. Standa atkvøður á jøvnum ræður atkvøða formansins. 4. stk.: Samráðingar á nevndarfundi verða at skriva í gerðabók. § 8 1. stk.: Nevndin hevur dagligu leiðsluna av felagnum og tekur bindandi avgerðir í málum felagsins. 2. stk.: Felagið verður teknað av formanninum einsamallur ella næstformanninum saman við einum nevndarlimi. 3. stk.: Nevndin kann seta lønt starvsfólk og áseta arbeiðsøki teirra. 4. stk.: Upptøka av størri lánum eins og keyp, søla ella veðsetan av fastari ogn krevur aðalfundarsamtykt. § 10 1. stk.: Roknskaparár felagsins verður umlagt til álmanakkaárið. Fyrsta roknskaparárið gongur frá 1.10. 2007 til 31.12. 2008. 2. stk.: Tann grannskoðaði roknskapurin verður sendur øllum limum saman við boðum um ársaðalfundin. § 11 1. stk.: Fyri golfspælið í felagnum galda tær reglur, sum The Royal & Ancient Golf Club of St. Andrews hevur ásett, og harumframt tær lokalu reglur, sum nevndin við góðkenning frá ÍSF hevur ásett. 2. stk.: Nevndin skipar annars fyri tí, sum hon heldur verða neyðugt fyri at greiða spælið úr hondum og skipa fyri umráði felagsins. Verða ásettu reglurnar ikki hildnar, kann nevndin seta lim í karantenu ella, um misbrotið er álvarsligt og verður endurtikið, koyra hann úr felagnum. Henda seinna avgerðin kann tó altíð av einum limi verða løgd fyri aðalfund, men stendur avgerð nevndarinnar við, til aðalfundurin hevur tikið støðu í málinum. § 12 1. stk.: Fyri at broyta hesar viðtøkur og fyri at avtaka felagið krevst at minst 2/3 av øllum limum við atkvøðurætti eru umboðaðir á aðalfundinum, og at minst 2/3 av teimum hjástøddu limunum greiða atkvøðu fyri uppskotinum. 2. stk.: Um 2/3 av teimum limum, sum atkvøðurætt hava, ikki eru á aðalfundinum, men uppskotið tá fær 2/3 í meiriluta, skal nevndin skrivliga við minst 8 daga varningi kalla saman ein nýggjan aðalfund, sum skal verða hildin innan 4 vikur eftir tann fyrra. Uppskotið er samtykt, um tað á hesum fundi fær 2/3 av atkvøðunum fyri, uttan mun til hvussu nógvir limir koma á fund. § 13 1. stk.: Verður felagið tikið av sambært reglurnar í § 12, tekur aðalfundurin við vanligum meiriluta avgerð um, hvussu farast skal fram avtøkuni viðvíkjandi, harundir hvussu ognarviðurskiftini skulu greiðast. 2. stk.: Leypur nakað av, tá endaliga er gjørt upp, fellur tað til Reyða Kross. Soleiðis samtykt á stovnandi aðalfundi í Tórshavn tann 3. juli 1989 og broytt á ársaðalfundi tann 23. november 1990 og á ársaðalfundi 1. desember 2007 og á ársaðalfundi 9. mars 2013.